C 260/6
FI
Euroopan unionin virallinen lehti
24.7.2023
V (Ilmoitukset)
KILPAILUPOLITIIKAN TOTEUTTAMISEEN LIITTYVÄT MENETTELYT
EUROOPAN KOMISSIO Ennakkoilmoitus yrityskeskittymästä (Asia M.11144 – COLT TECHNOLOGY SERVICES GROUP / LUMEN EMEA BUSINESS) Yksinkertaistettuun menettelyyn mahdollisesti soveltuva asia (ETA:n kannalta merkityksellinen teksti)
(2023/C 260/05)
1.
Komissio vastaanotti 17. heinäkuuta 2023 neuvoston asetuksen (EY) N:o 139/2004 (1) 4 artiklan mukaisen ilmoituksen ehdotetusta yrityskeskittymästä.
Ilmoitus koskee seuraavia yrityksiä: — Colt Technology Services Group Limited (Yhdistynyt kuningaskunta), joka on yrityksen Colt Group Holdings Limited (”Colt”, Yhdistynyt kuningaskunta) määräysvallassa ja viime kädessä yrityksen Star Horizon Management LLC (Yhdysvallat) määräysvallassa, sekä — Camelot Landing, LLC (Yhdysvallat), CenturyLink Europe B.V (Alankomaat), Lumen Technologies Austria GmbH (Itävalta), Lumen Technologies Belgium SA (Belgia), Lumen Technologies Denmark ApS (Tanska), Lumen Technologies EMEA Holdings Limited (Yhdistynyt kuningaskunta) ja niiden tytäryhtiöt sekä tietyt yrityksen Lumen yhdysvaltalaiset ja transatlanttiset merenalaiset omaisuuserät, yhdessä ”kohde” tai ”kohdeyhteisöt”, jotka kaikki kuuluvat Lumenkonserniin, joka on viime kädessä yrityksen Lumen Technologies, Inc (Yhdysvallat) määräysvallassa.
Colt hankkii sulautuma-asetuksen 3 artiklan 1 kohdan b alakohdassa tarkoitetun yksinomaisen määräysvallan kohteesta.
Keskittymä toteutetaan ostamalla osakkeita.
2.
Kyseisten yritysten liiketoiminnan sisältö on seuraava:
— Colt on monikansallinen televiestintäyritys, joka tarjoaa verkkopalveluja verkkointensiivisille aloille sekä äänipalveluja, jotka tukevat siirtymistä perinteisistä seuraavan sukupolven äänipalveluihin Euroopassa, Yhdysvalloissa, Intiassa ja Aasiassa. — Kohdeyhteisöt tarjoavat televiestintäinfrastruktuuria (valokuituinfrastruktuuri ja rinnakkainsijoittamispalvelut) ja yrityspalveluja kaikkialla Euroopassa, Lähi-idässä ja Afrikassa.
Kohde koostuu suurelta osin yrityksen Lumen koko liiketoiminnasta ja omaisuuseristä yrityksessä EMEA.
3.
Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan.
Asiaa koskeva lopullinen päätös tehdään kuitenkin vasta myöhemmin.
(1) EUVL L 24, 29.1.2004, s.
1, jäljempänä ’sulautuma- asetus’.